Document ID: 31996R2487

ΚΑΝΟΝΙΣΜΟΣ (ΕΚ) αριθ. 2487/96 ΤΟΥ ΣΥΜΒΟΥΛΙΟΥ της 20ής Δεκεμβρίου 1996 όσον αφορά τις εξαγωγές ορισμένων προϊόντων χάλυβα ΕΚΑΧ από τη Ρουμανία στην Κοινότητα για το χρονικό διάστημα από 1ης Ιανουαρίου μέχρι 31 Δεκεμβρίου 1997 (παράταση του συστήματος διπλού ελέγχου)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι την 1η Φεβρουαρίου 1995 (1) ετέθη σε ισχύ ευρωπαϊκή συμφωνία η οποία θεσπίζει σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου 7
ότι με την απόφαση αριθ. . . ./96 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου (2), τα μέρη αποφάσισαν να παρατείνουν το σύστημα διπλού ελέγχου της απόφασης αριθ. 3/95 (3) για το χρονικό διάστημα μεταξύ 1ης Ιανουαρίου και 31ης Δεκεμβρίου 1997, με ορισμένες τροποποιήσεις 7
ότι, κατά συνέπεια, είναι αναγκαίο να τροποποιηθεί ο κανονισμός (ΕΚ) αριθ. 3054/95 του Συμβουλίου, της 22ας Δεκεμβρίου 1995, σχετικά με την εξαγωγή ορισμένων προϊόντων χάλυβα ΕΚΑΧ και ΕΚ από ορισμένες τρίτες χώρες προς τις ΕΚ (4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3054/95 θα εξακολουθήσει να εφαρμόζεται για το χρονικό διάστημα μεταξύ 1ης Ιανουαρίου και 31ης Δεκεμβρίου 1997, σύμφωνα με τις διατάξεις της απόφασης αριθ. . . . ./96 του συμβουλίου σύνδεσης, με την επιφύλαξη των τροποποιήσεων που περιέχονται στο άρθρο 2 του παρόντος κανονισμού. Στο προοίμιο και στο άρθρο 1 παράγραφοι 1 και 3 του κανονισμού (ΕΚ) αριθ. 3054/95, οι παραπομπές στην περίοδο «από 1ης Ιανουαρίου μέχρι 31 Δεκεμβρίου 1996» γίνονται «1η Ιανουαρίου έως 31 Δεκεμβρίου 1997».
Άρθρο 2
Το παράρτημα ΙΙ του κανονισμού (ΕΚ) αριθ. 3054/95 αντικαθίσταται από το παράρτημα του παρόντος κανονισμού.
Άρθρο 3
Ο παρών κανονισμός τίθεται σε ισχύ την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1996.

Labels: 1
3
15
18